
Valstybinės vaistų kontrolės tarnybos
Prie LIETUVOS RESPUBLIKOS sveikatos apsaugos  ministerijos
viršininkas

ĮSAKYMAS
DĖL LEIDIMO GAMINTI PAŽANGIOS TERAPIJOS VAISTINIUS PREPARATUS KONKRETIEMS PACIENTAMS PAGAL GYDYTOJO PASKYRIMĄ IŠDAVIMO

2026 m. liepos 21 d. Nr. (1.4E)1A-1035
Vilnius

Vykdydama Leidimų gaminti pažangios terapijos vaistinius preparatus konkretiems pacientams pagal gydytojo paskyrimą išdavimo tvarkos aprašo, patvirtinto Lietuvos Respublikos sveikatos apsaugos ministro 2010 m. liepos 28 d. įsakymu Nr. V-675 „Dėl Pažangios terapijos vaistinių preparatų konkretiems pacientams kokybės, saugumo, atsekamumo ir farmakologinio budrumo reikalavimų aprašo, Leidimų gaminti pažangios terapijos vaistinius preparatus konkretiems pacientams pagal gydytojo paskyrimą išdavimo tvarkos aprašo, Paraiškos gauti leidimą gaminti pažangios terapijos vaistinius preparatus konkretiems pacientams pagal gydytojo paskyrimą ir leidimo gaminti pažangios terapijos vaistinius preparatus konkretiems pacientams pagal gydytojo paskyrimą formų patvirtinimo“ (toliau – Aprašas) 2, 12 ir 15 punktus, atsižvelgdama į tai, kad juridinio asmens pateikta paraiška atitinka Aprašo II skyriuje nustatytus reikalavimus bei į Valstybinės vaistų kontrolės tarnybos prie Lietuvos Respublikos sveikatos apsaugos ministerijos Rinkos priežiūros skyriaus 2026 m. gegužės 4 d. patikrinimo pažymą Nr. 10F-21:
1. I š d u o d u  viešajai įstaigai Vilniaus universiteto ligoninei Santaros klinikos, esančiai adresu Vilniaus m. sav., Vilniaus m., Santariškių g. 5, leidimą gaminti pažangios terapijos vaistinius preparatus konkretiems pacientams pagal gydytojo paskyrimą Nr. 26 (pagal 2026-03-13 paraišką Nr. (14.62E)3R-5024 ir 2026-06-02 paraišką Nr. (14.24Mr)3R-10672).
2. P a v e d u  Valstybinės vaistų kontrolės tarnybos prie Lietuvos Respublikos sveikatos apsaugos ministerijos Rinkos priežiūros skyriui atlikti šio įsakymo vykdymo kontrolę.
3. Šis įsakymas per vieną mėnesį nuo jo paskelbimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui.

